Der har i et par dage svirret rygter om, at omkring 30 ansatte skulle være blevet fyret af Fjordbank Mors. Det har intet på sig, siger bankdirektør.

Jyske Bank overtog i september store dele af den krakkede Fjordbank Mors, og har på den måde også fået 65 nye medarbejder, som før var ansat i Fjordbank Mors. Blandt de resterende 70 medarbejdere i banken er der gået rygter om, at 30 skulle været blevet fyret. Men det har intet på sig, hvis man spørger bankdirektør i Fjordbank Mors, John Andy Madsen. - Vi har haft 135 medarbejdere til samtale. Dem, der ikke er flyttet til Jyske Bank, har stadig opgaver hos Fjordbank Mors. Vi sætter et hold, der skal betjene Jyske Bank i forhold til service og IT. Der er selvfølgelig medarbejdere, som har det svært, f.eks. kunderådgivere, men vi skal nok finde noget at bruge dem til, siger John Andy Madsen til TV2/Nord.